Melissa McCarthy

Melissa Ann McCarthy (naskita la 26-an de aŭgusto 1970 en Plainfield, Ilinojso) estas usona aktorino, televida reĝisorino, filmproduktoro kaj scenaristo kaj mododesegnistino. Ŝi estas dufoja gajninto de Premio Emmy kaj dufoja kandidato por Akademia Premio kaj Ora Globo.

McCarthy estis nomita de Time kiel unu el la 100 plej influaj homoj en la mondo en 2016, kaj ŝi estis prezentita plurfoje en ĉiujaraj rangotabeloj de la plej altpagitaj aktorinoj en la mondo. En 2020, The New York Times vicigis ŝin je la 22-a loko en sia listo de la 25 Plej Grandaj Aktoroj de la 21-a Jarcento.

McCarthy unue famiĝis pro sia rolo kiel Sookie St. James en la televidserio Gilmore Girls, kiun ŝi ludis inter 2001 kaj 2009. Inter 2007 kaj 2009, ŝi ludis Dena en la televidserio Samantha Who?. Ekde 2010, ŝi ludas Molly Flynn, unu el la ĉefroluloj en la televidserio Mike & Molly.

Ŝi ankaŭ havis plurajn filmrolojn apud siaj televidroloj, kaj ŝia granda filmsukceso venis per la filmo Bridesmaids (2011), kie ŝia portretado de la rolulo Megan gajnis al ŝi plurajn premiigojn, inkluzive de kaj BAFTA kaj Akademia Premio por Plej Bona Flankaktorino. En 2015, ŝi ĉefrolis en la batalkomedio Spy .

Pro ŝia rolo kiel Lee Israel en Can You Ever Forgive Me (2018), ŝi estis nomumita por la Akademia Premio por Plej Bona Aktorino.

 Referencoj 

 Eksteraj ligiloj 



Kategorio:Irlandaj usonanoj
Kategorio:Germanaj usonanoj
Kategorio:Anglodevenaj usonanoj
Kategorio:Usonaj aktoroj
Kategorio:Usonaj vestodezajnistoj